گلاب چانڈیو

غلام محمد گلاب (6 جنوری 1958 – 18 جنوری 2019) ایک پاکستانی ٹیلی ویژن اور فلمی اداکار تھے۔ اپنے فنی کیریئر کے دوران میں انہوں نے 300 سے زیادہ اردو اور سندھی ڈراموں اور 6 فلموں میں اداکاری کے جوہر دکھائے۔

ابتدائی زندگی 
گلاب 6 جنوری 1958ء کو ضلع نواب شاہ کے گاؤں شہمیر چانڈیو میں ایک کسان کے گھر میں پیدا ہوئے۔

انہوں نے گاؤں سے اسکول اور انٹرمیڈیٹ کی تعلیم مکمل کی۔ 1976ء میں، وہ کراچی گئے اور محکمہ فوڈ میں کلرک کی نوکری حاصل کرلی۔ 1978ء میں، وہ نواب شاہ واپس آئے۔ انہیں ذوالفقار علی بھٹو کی سزائے موت کے بعد احتجاج میں حصہ لینے پر جیل جانا پڑا تھا۔

فنی زندگی 
گلاب 1980ء کی دہائی کے اوائل میں ٹیلی ویژن اداکار کے طور پر اُبھرے اور سندھی ڈراموں سے اپنے کیریئر کا آغاز کیا۔ انہوں نے 1982ء میں ٹی وی انڈسٹری میں قدم رکھا اور سندھی ڈراما بیو شخص (دوسرا شخص) سے اپنی شروعات کی۔ ایک اور ماخذ کے مطابق ان کا پہلا ڈراما خان صاحب (1980ء) تھا۔ وہ مختلف ڈراموں اور ٹی وی سلاسل میں نظر آئے، سندھی ڈراموں تلاش، سام، جنگل، جیاپو، مٹی جا ماٹھو، اور غلام گردش ہے، اور اردو سیریل زینت، روش، نوری جام تماچی، ٹیپو سلطان، اور ساگر کا آنسو قابل ذکر ہیں۔

وہ نوری جام تماچی، ماروی اور چاند گرہن کے لیے مشہور ہیں۔ انہوں نے تھیٹر ڈراموں اور فلموں میں بھی کام کیا، ان کی پہلی فلم دشمن تھی جس میں انہوں نے ایک اداکار کا کردار ادا کیا۔ انہوں نے ایک اور سندھی فلم محب شیدی (1990ء) میں بھی مرکزی کردار ادا کیا۔ وہ سید نور کی فلم سرگم (1995) میں بھی نظر آئے۔

گلاب نے نواب شاہ اور کراچی سے پاکستانی عام انتخابات میں دو بار کھڑے ہوئے لیکن وہ دونوں بار ہار گئے۔ 2016ء میں، وہ پاکستان تحریک انصاف میں شامل ہوئے۔

سنہ 2016ء میں، انہیں فن اور ڈراما میں خدمات کے لیے صدارتی تمغائے حسن کارکردگی سے نوازا تھا۔

وفات 
18 جنوری 2019 کو گلشنِ اقبال، کراچی میں ان کا انتقال ہوگیا۔ گلاب ذیابیطس اور دل کے مریض تھے۔

مزید دیکھیے
 سلطان احمد چانڈیو

حوالہ جات 

 

تمغائے حسن کارکردگی وصول کنندگان
ضلع شہید بے نظیر آباد کی شخصیات
سندھی شخصیات
کراچی کی شخصیات
پاکستان تحریک انصاف کے سیاست دان
پاکستانی سیاست دان
اردو سنیما میں مرد اداکار
اکیسویں صدی کے پاکستانی مرد اداکار
بیسویں صدی کے پاکستانی مرد اداکار
2019ء کی وفیات
1958ء کی پیدائشیں
بلوچ شخصیات
Short description is different from Wikidata